Obrazloženje

I.PRAVNI TEMELJ

Na temelju članka 10. stavka 1. Zakona o poljoprivrednom zemljištu ( „Narodne novine“ 20/18, 115/18, 98/19, 57/22), Općinsko vijeće za svoje područje propisuje potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju.

Na temelju članka 12. stavak 1. Zakona o poljoprivrednom zemljištu ( Narodne novine 20/18, 115/18, 98/19 i 57/22 ) Općinsko vijeće propisuje mjere za uređivanje i održavanje poljoprivrednih rudina, a osobito: održavanje živica i međa, održavanje poljskih puteva, uređivanje i održavanje kanala oborinske odvodnje, sprječavanje zasjenjivanja susjednih čestica te sadnju i održavanje vjetrobranskih pojasa.

Na temelju članka 4. stavaka 1. Pravilnika o agrotehničkim mjerama ( „Narodne novine“ 22/19) Općinsko vijeće za svoje područje propisuje potrebne agrotehničke mjere u slučajevima u kojima bi prepuštanje tih mjera nanijelo štetu, onemogućilo ili smanjilo poljoprivrednu proizvodnju.

Na temelju članka 8. stavak 2. Zakona o zaštiti od požara (Narodne novine 92/10 i 114/22 ) tijela državne vlasti te jedinice lokalne i područne ( regionalne ) samouprave ( u daljnjem tekstu: osobe nad kojima se provodi nadzor) dužni su provoditi mjere zaštite od požara utvrđene odredbama ovog Zakona i drugim propisima donesenim na temelju njega, planova i procjenama ugroženosti od požara, odlukama jedinica lokalne i područne ( regionalne ) samouprave te drugim općim aktima iz područja zaštite od požara.

Na temelju članka 35. Zakona o lokalnoj i područnoj ( regionalnoj ) samoupravi ( Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) predstavničko tijelo obavlja poslove koji su Zakonom ili drugim propisom stavljeni u djelokrug predstavničkog tijela.

II. OBRAZLOŽENJE

U prijedlogu Odluke o agrotehničkim mjerama i mjerama za uređivanje i održavanje poljoprivrednih rudina, posebnim mjerama zaštite poljoprivrednih površina i mjerama zaštite od požara na poljoprivrednom zemljištu na području Općine Tučepi ( u daljem tekstu: Prijedlog Odluke) u člancima **3. do 13.** se uređuju agrotehničke mjere u skladu sa Zakonom o poljoprivrednom zemljištu.

Člancima **14. do 21.** Prijedloga Odluke uređuju se Mjere za uređivanje i održavanje poljoprivrednih rudina

Člankom **22. i 23.** Prijedloga Odluke uređuju se Mjere zaštite od požara na poljoprivrednom zemljištu.

Člancima **24. i 25**. Prijedloga Odluke uređuju se Mjere za sprječavanje građenja i postavljanja objekata na poljoprivrednom zemljištu.

Člancima **26. do 28.** Prijedloga Odluke uređuju se Mjere za sprječavanje protupravnog odlaganja otpada na poljoprivrednom zemljištu i poljoprivrednim rudinama.

Člancima **29. do 35**. Prijedloga Odluke propisuju se Prekršajne odredbe koje su određene u skladu s Prekršajnim zakonom ( Narodne novine 107/07, 39/13, 157/13, 110/15, 70/17, 118/18 i 114/22)

Člankom **36.** Prijedloga Odluke se propisuje da stupanjem na snagu Odluke prestaje važiti Odluka o agrotehničkim mjerama te uređivanju i održavanju poljoprivrednih rudina na području Općine Tučepi ( „Glasnik Općine Tučepi 03/2011)

Člankom **37.** Prijedloga Odluke se propisuje dan stupanja na snagu Prijedloga Odluke.